**Greg «Fingers» Taylor** (fødd 3. juni 1951) er ein USA-amerikansk munnspel-spelar, mest kjend for arbeidet sitt med Jimmy Buffett sitt Coral Reefer Band.

Karriere
--------

Greg Taylor vart fødd i Wichita i Kansas, 3. juni 1952 der han gjekk på Wichita North High School.

Taylor og Buffett møttest i 1970 då Taylor var student ved University of Southern Mississippi. Like etter at dei to møttest, vart Taylor med i Larry Raspberry og The Highsteppers. I 1974 ringde Buffett Taylor for å be han bli med i det første offisielle Coral Reefer Band. Taylor heldt fram med å spela i bandet fram til 2000.

Taylor sitt kallenamn, «Fingers», vart gitt til han i 1969 av John «Johnny Rock» Buffaloe (så kalla av Taylor) under deira tid i The Buttermilk Blues Band i Jackson i Mississippi. På den tida spelte Taylor klaverinstrument for bandet, derav kallenamnet «Fingers». Taylor byrja å spela munnspel i løpet av si tid i bandet.

Taylor har gitt ut fem studioalbum: *Harpoon Man* (1984), *Chest Pains* (1991), *New Fingerprints* (1992), *Old Rock 'n' Roller* (1996) og *Hin Fi Baby* (2003). Han har òg gitt ut to samlealbum: *Greatest Hits* (1998) og *Back to the Blues* (2000).

I løpet av åra har Buffett spelt inn eit par av Taylor sine songar. «Big Rig» vart inkludert på Buffett-albumet *Havana Daydreamin'* frå 1976, og Taylor og Buffett skreiv saman «Miss You So Badly» som vart inkludert på Buffett-albumet *Changes in Latitudes, Changes in Attitudes* frå 1977. Buffett og Coral Reefer Band inkluderte òg «Dixie Diner», opphavleg spelt inn av Larry Raspberry and The Highsteppers, på Buffett-albumet *You Had to Be There* frå 1978.

Buffett og Taylor slo seg òg saman på «Some White People (Can Dance)», ein fast del av Taylor sitt repertoar. Songen vart inkludert på Taylor-albumet *Chest Pains* frå 1989.

Frå 2000 til 2005 turnerte og spelte Greg «Fingers» Taylor mykje med den reine troprocksangeren/låtskrivaren Don Middlebrook og bandet hans Living Soul. Saman spelte dei inn fire album: *I Can't Spell Caribbean*], *Changing Lanes*, *Boat Drink Island* og *Traveling Music*. 

Frå 2006 turnerte Taylor jamleg med songaren og låtskrivaren K.D. Moore og har gjort nokre konsertar med den Atlanta-baserte songaren og låtskrivaren Jim Asbell, og turnerte òg i 2007 med songaren og låtskrivaren Hugo Duarte frå Nord-Carolina. Taylor er med på K.D. Moore sitt konsertalbum, *Live at the Tin Goose Saloon* frå 2004, Moore-albumet *Kickin' It Island Style* frå 2006 og var gjesteartist på Asbell-albumet *Tropiholics* frå 2007.

Taylor er no pensjonert på grunn av Alzheimers. Han er busett i Pearl i Mississippi.

Diskografi
----------

* *Harpoon Man* (1984)
* *Chest Pains* (1989)
* *New Fingerprints* (1991)
* *Old Rock 'n' Roller* (1996)
* *Greatest Hits* (1998)
* *Back to the Blues* (2000)
* *Hi Fi Baby* (2003)

Kjelder
-------

* *Denne artikkelen bygger på «Greg "Fingers" Taylor» frå Wikipedia på engelsk, den 8. april 2023.*
	+ *Wikipedia på engelsk oppgav desse kjeldene:*

1. ↑  Graff, Gary (27. mars 2018). «Jimmy Buffett's 20 Best Songs: Critic's Picks». Billboard. Henta 7. desember 2019.
2. ↑  Fulton, Ken (May 1981). *Music that's fun, funny, & funky*. *Boys' Life*. s. 76–77. Henta 8. april 2023.
3. ↑  Mike Demmers (18. november 2003). «Cityhall:Hi Fi Baby». *Cityhallrecords.com*. Henta 7. januar 2016.
4. ↑  «Greg «Fingers» Taylor | Album Discography». AllMusic. Henta 7. januar 2016.

|  |  |
| --- | --- |
| Autoritetsdata | 
* VIAF
* ISNI
* BNF
* BNF (data)
* SUDOC
* MusicBrainz (artist)
* Discogs (artist)

 |